title: Uznesenie Súdneho dvora (šiesta komora) z  22. júna 2005  vo veci C-190/04 P: Graham French, John Steven Neiger, Michael Leighton proti Rade Európskej únie, Komisii Európskych spoločenstiev, John Pascoe, Richard Micklethwait, Ruth Margaret Micklethwait (Odvolanie — Žaloba o náhradu škody — Neodôvodnené odmietnutie britským súdom najvyššieho stupňa podať Súdnemu dvoru návrh na začatie prejudiciálneho konania — Neprijatie opatrení Radou a Komisiou — Mimozmluvná zodpovednosť Spoločenstva — Zjavná neprípustnosť)

text:
               26.11.2005

               SK

               Úradný vestník Európskej únie

               C 296/8

      UZNESENIE SÚDNEHO DVORA

   (šiesta komora)
   z 22. júna 2005
   vo veci C-190/04 P: Graham French, John Steven Neiger, Michael Leighton proti Rade Európskej únie, Komisii Európskych spoločenstiev, John Pascoe, Richard Micklethwait, Ruth Margaret Micklethwait (1)

   (Odvolanie - Žaloba o náhradu škody - Neodôvodnené odmietnutie britským súdom najvyššieho stupňa podať Súdnemu dvoru návrh na začatie prejudiciálneho konania - Neprijatie opatrení Radou a Komisiou - Mimozmluvná zodpovednosť Spoločenstva - Zjavná neprípustnosť)
   (2005/C 296/16)
   Jazyk konania: angličtina
   Vo veci C-190/04 P, ktorej predmetom je odvolanie podľa článku 56 Štatútu Súdneho dvora, ktoré 23. apríla 2004 podali Graham French, John Steven Neiger, Michael Leighton (v zastúpení: J. Barnett, advokát), ďalší účastníci konania: Rada Európskej únie (v zastúpení: M. Sims a M. Bauer, splnomocnení zástupcovia), Komisia Európskych spoločenstiev (v zastúpení: C. Docksey a M. Schotter, splnomocnení zástupcovia), John Pascoe, Richard Micklethwait, Ruth Margaret Micklethwait, Súdny dvor (šiesta komora), v zložení: predseda šiestej komory A. Borg Barthet, sudcovia J.-P. Puissochet a U. Lõhmus (spravodajca), generálny advokát: A. Tizzano, tajomník: R. Grass, vydal 22. júna 2005 uznesenie, ktorého výrok znie:

               1.

               Odvolanie sa odmieta.

               2.

               Páni French, Neiger a Leighton sú povinní nahradiť trovy konania.

      (1)  Ú. v. EÚ C 156, 12.6.2004.


title: Vec C-286/04 P: Odvolanie podané dňa 5. júla 2004: Eurocermex SA proti rozsudku Súdu prvého stupňa Európskych spoločenstiev (druhá komora) z 29. apríla 2004 vo veci T-399/02, Eurocermex SA proti Úradu harmonizácie vnútorného trhu (ochranné známky a vzory) (ÚHVT).

text:
               28.8.2004

               SK

               Úradný vestník Európskej únie

               C 217/17

         Odvolanie podané dňa 5. júla 2004: Eurocermex SA proti rozsudku Súdu prvého stupňa Európskych spoločenstiev (druhá komora) z 29. apríla 2004 vo veci T-399/02, Eurocermex SA proti Úradu harmonizácie vnútorného trhu (ochranné známky a vzory) (ÚHVT).
   (Vec C-286/04 P)
   (2004/C 217/32)
   Eurocermex SA, v zastúpení: A. Bertrand, advokát, podal na Súdny dvor Európskych spoločenstiev 5. júla 2004 odvolanie proti rozsudku Súdu prvého stupňa Európskych spoločenstiev (druhá komora) z 29. apríla 2004 vo veci T-399/02, Eurocermex SA proti Úrad harmonizácie vnútorného trhu (ochranné známky a vzory) (ÚHVT).
   Odvolateľ navrhuje, aby Súdny dvor:

               —

               zmenil rozhodnutie Súdu prvého stupňa z 29. apríla 2004,

               —

               zrušil napadnuté rozhodnutie.

         Dôvody odvolania a hlavné tvrdenia
   Súd prvého stupňa oddelene posúdil jednotlivé prvky tvoriace požadovanú ochrannú známku a potvrdil rozhodnutie odvolacieho senátu, keďže usúdil, že tieto prvky nemajú rozlišovaciu spôsobilosť a neumožňujú spotrebiteľovi určiť pôvod výrobku. Takto Súd prvého stupňa oddelil jednotlivé prvky, aby ich mohol jednotlivo posúdiť a odoprel požadovanej ochrannej známke akúkoľvek rozlišovaciu spôsobilosť. Ide o závažný analytický a právny omyl, keďže je potrebné pristúpiť k celkovému posúdeniu označenia a nie k oddelenému posúdeniu jeho jednotlivých prvkov.
   V každom prípade, ochranná známka nadobudla rozlišovaciu spôsobilosť jej všeobecným používaním ako označenia spojenia s určitým výrobkom a/alebo s určitým podnikom.


title: Vec C-92/05: Žaloba podaná dňa 21. februára 2005 Komisiou Európskych spoločenstiev proti Francúzskej republike

text:
               2.4.2005

               SK

               Úradný vestník Európskej únie

               C 82/26

         Žaloba podaná dňa 21. februára 2005 Komisiou Európskych spoločenstiev proti Francúzskej republike
   (Vec C-92/05)
   (2005/C 82/53)
   Jazyk konania: francúzština
   Komisia Európskych spoločenstiev, v zastúpení: Bruno Stromsky a Bernhard Schima, splnomocnení zástupcovia, ktorí si zvolili adresu na doručovanie v Luxemburgu, podala dňa 21. februára 2005 na Súdny dvor Európskych spoločenstiev žalobu proti Francúzskej republike.
   Komisia Európskych spoločenstiev navrhuje, aby Súdny dvor:

               1)

               určil, že neprijatím zákonov, iných právnych predpisov a správnych opatrení potrebných na dosiahnutie súladu so smernicou Komisie 2003/32/ES z 23. apríla 2003, ktorou sa zavádzajú podrobné špecifikácie týkajúce sa požiadaviek stanovených v smernici Rady 93/42/EHS na zdravotnícke pomôcky vyrábané z tkanív živočíšneho pôvodu (1), si Francúzska republika nesplnila povinnosti, ktoré jej vyplývajú z tejto smernice;

               2)

               alebo určil, že si Francúzska republika tým, že neinformovala Komisiu o týchto predpisoch, nesplnila povinnosti, ktoré jej vyplývajú z uvedenej smernice 2003/32/ES;

               3)

               zaviazal Francúzsku republiku nahradiť trovy konania.

         Žalobné dôvody a hlavné tvrdenia
   Lehota na prijatie opatrení na prebratie smernice uplynula 1. januára 2004.

      (1)  Ú. v. EÚ L 105, 26.4.2003, s. 18


title: Vec T-438/07: Rozsudok Súdu prvého stupňa z  12. novembra 2009 — Spa Monopole/ÚHVT — De Francesco Import (SpagO) [ Ochranná známka Spoločenstva — Námietkové konanie — Prihláška slovnej ochrannej známky Spoločenstva SpagO — Skoršia slovná národná ochranná známka SPA — Relatívny dôvod zamietnutia — Neexistencia poškodenia dobrého mena — Článok 8 ods. 5 nariadenia (ES) č. 40/94 [teraz článok 8 ods. 5 nariadenia (ES) č. 207/2009] ]

text:
               16.1.2010

               SK

               Úradný vestník Európskej únie

               C 11/24

         Rozsudok Súdu prvého stupňa z 12. novembra 2009 — Spa Monopole/ÚHVT — De Francesco Import (SpagO)
   (Vec T-438/07) (1)

   („Ochranná známka Spoločenstva - Námietkové konanie - Prihláška slovnej ochrannej známky Spoločenstva SpagO - Skoršia slovná národná ochranná známka SPA - Relatívny dôvod zamietnutia - Neexistencia poškodenia dobrého mena - Článok 8 ods. 5 nariadenia (ES) č. 40/94 [teraz článok 8 ods. 5 nariadenia (ES) č. 207/2009]“)
   2010/C 11/47
   Jazyk konania: nemčina

      Účastníci konania

      Žalobkyňa: Spa Monopole, compagnie fermière de Spa SA/NV (Spa, Belgicko) (v zastúpení: L. De Brouwer, E. Cornu, É. De Gryse, D. Moreau, J. Pagenberg, A. von Mühlendahl a S. Abel, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: B. Schimdt, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Súdom prvého stupňa: De Francesco Import GmbH (Norimberg, Nemecko) (v zastúpení: D. Terheggen a H. Linder, advokáti)

      Predmet veci

   Žaloba podaná proti rozhodnutiu druhého odvolacieho senátu ÚHVT z 13. septembra 2007 (vec R 1285/2006-2) týkajúcemu sa námietkového konania medzi spoločnosťami De Francesco Import GmbH a Spa Monopole, compagnie fermière de Spa SA/NV

      Výrok rozsudku

               1.

               Žaloba sa zamieta.

               2.

               Spoločnosť Spa Monopole, compagnie fermière de Spa SA/NV, je povinná nahradiť trovy konania.

      (1)  Ú. v. EÚ C 37, 9.2.2008.


title: Vec T-107/11 P: Odvolanie podané 18. februára 2011 : Európska nadácia pre odborné vzdelávanie (ETF) proti rozsudku Súdu pre verejnú službu z  9. decembra 2010 vo veci F-87/08, Schuerings/ETF

text:
               7.5.2011

               SK

               Úradný vestník Európskej únie

               C 139/21

         Odvolanie podané 18. februára 2011: Európska nadácia pre odborné vzdelávanie (ETF) proti rozsudku Súdu pre verejnú službu z 9. decembra 2010 vo veci F-87/08, Schuerings/ETF
   (Vec T-107/11 P)
   2011/C 139/40
   Jazyk konania: francúzština

      Účastníci konania

      Odvolateľka: Európska nadácia pre odborné vzdelávanie (ETF) (v zastúpení: L. Levi, advokát)

      Ďalší účastník konania: Gisela Schuerings (Nice, Francúzsko)

      Návrhy

   Odvolateľka navrhuje, aby Všeobecný súd:

               —

               zrušil rozsudok Súdu pre verejnú službu Európskej únie z 9. decembra 2010 vo veci F-87/08,

               —

               v dôsledku toho zamietol žalobu na prvom stupni, a

               —

               zaviazal odporkyňu na náhradu všetkých trov konania na oboch stupňoch.

      Odvolacie dôvody a hlavné tvrdenia

   Na podporu svojho odvolania, odvolateľka uvádza štyri odvolacie dôvody.

               1.

               Prvý odvolací dôvod je založený na nerešpektovaní pojmov záujem o službu a pracovné miesto, ako aj článkov 2 a 47 podmienok zamestnávania ostatných zamestnancov Európskej únie a povinnosti odôvodnenia, keďže Súd pre verejnú službu v bode 62 napadnutého rozsudku rozhodol, že „skôr, ako agentúra prepustí zamestnanca so zmluvou na dobu neurčitú z dôvodu, že úlohy, ktoré mu boli pridelené, boli zrušené alebo prenesené na iný subjekt, má dotknutá agentúra povinnosť preskúmať, či dotknutá osoba nemôže byť preradená na iné existujúce pracovné miesto alebo na pracovné miesto, ktoré má byť v blízkej budúcnosti vytvorené na základe pridelenia nových právomocí dotknutej agentúre“.

               2.

               Druhý odvolací dôvod je založený na porušení zásady proporcionality a zásady právnej istoty, keďže Súd pre verejnú službu v bode 63 napadnutého rozsudku rozhodol, že správa musí pri skúmaní možnosti preradenia „zvážiť záujem služby, ktorým sa riadi výber najvhodnejšej osoby pre existujúce pracovné miesto alebo pre pracovné miesto, ktoré má byť v blízkej budúcnosti vytvorené, spolu so záujmom zamestnanca, ktorého prepustenie zamýšľa. Zároveň musí zohľadniť… rôzne kritériá, medzi ktoré patria požiadavky na pracovné miesto vzhľadom na kvalifikáciu a potenciál zamestnanca, …, ako aj jeho vek, dĺžka služby a počet rokov, ktoré musí ešte prispievať, než si bude môcť uplatniť svoje práva na dôchodok“.

               3.

               Tretí odvolací dôvod je založený na porušení pravidiel non ultra vires a non ultra petitum, ako aj procesných pravidiel spojených so zásadou kontradiktórnosti, keďže Súd pre verejnú službu:

                           —

                           vychádzal z tvrdení, ktoré neboli medzi účastníkmi konania prediskutované,

                           —

                           prihliadol k žalobnému dôvodu, ktorý sa odlišoval od žalobných dôvodov uplatňovaných G. Schueringsovou, a

                           —

                           stanovil ETF povinnosť prijať G. Schueringsovú späť do zamestnania, hoci nenavrhovala, aby bola prijatá späť do zamestnania.

               4.

               Štvrtý odvolací dôvod je založený na porušení článku 266 ZFEÚ a povinnosti odôvodnenia, keďže Súd pre verejnú službu tým, že v prípade zrušenia rozhodnutia o prepustení namiesto peňažnej náhrady škody stanovil povinnosť prijať dotknutú osobu späť do zamestnania, konal v rozpore s právomocou zverenou ETF pri výkone zrušujúceho rozsudku, ako aj ustálenou judikatúrou v tejto oblasti.


title: Vec C-526/09: Rozsudok Súdneho dvora (šiesta komora) z  2. decembra 2010 — Európska komisia/Portugalská republika (Nesplnenie povinnosti členským štátom — Životné prostredie — Smernica 91/271/EHS — Čistenie komunálnych odpadových vôd — Článok 11 ods. 1 a ods. 2 — Vypúšťanie priemyselných odpadových vôd do zberných systémov a čističiek priemyselných odpadových vôd — Podliehanie predchádzajúcim nariadeniam a/alebo osobitným povoleniam — Nevydanie povolenia)

text:
               29.1.2011

               SK

               Úradný vestník Európskej únie

               C 30/9

         Rozsudok Súdneho dvora (šiesta komora) z 2. decembra 2010 — Európska komisia/Portugalská republika
   (Vec C-526/09) (1)

   (Nesplnenie povinnosti členským štátom - Životné prostredie - Smernica 91/271/EHS - Čistenie komunálnych odpadových vôd - Článok 11 ods. 1 a ods. 2 - Vypúšťanie priemyselných odpadových vôd do zberných systémov a čističiek priemyselných odpadových vôd - Podliehanie predchádzajúcim nariadeniam a/alebo osobitným povoleniam - Nevydanie povolenia)
   2011/C 30/13
   Jazyk konania: portugalčina

      Účastníci konania

      Žalobkyňa: Európska komisia (v zastúpení: S. Pardo Quintillán a G. Braga da Cruz, splnomocnení zástupcovia)

      Žalovaná: Portugalská republika (v zastúpení: L. Inez Fernandes, splnomocnený zástupca)

      Predmet veci

   Nesplnenie povinnosti členským štátom — Porušenie článku 11 ods. 1 a ods. 2 smernice Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, s. 40; Mim. vyd. 15/002, s. 26) — Povolenie vypúšťať odpadové vody — „Estação de Serviço Sobritos“

      Výrok rozsudku

               1.

               Portugalská republika si tým, že umožnila vypúšťania priemyselných odpadových vôd priemyselného podniku Estação de Serviço Sobritos Lda, nachádzajúceho sa na území mesta Matosinhos bez vydania zodpovedajúceho povolenia, nesplnila povinnosti, ktoré jej vyplývajú z článku 11 ods. 1 a ods. 2 smernice Rady 91/271/EHS z 21. mája 1991 o čistení komunálnych odpadových vôd.

               2.

               Portugalská republika je povinná nahradiť trovy konania.

      (1)  Ú. v. EÚ C 51, 27.2.2010.


title: Vec T-658/11: Uznesenie Všeobecného súdu z  27. januára 2014 — Komisia/ÚHVT — Ten ewiv (TEN)

text:
               15.3.2014

               SK

               Úradný vestník Európskej únie

               C 78/18

         Uznesenie Všeobecného súdu z 27. januára 2014 — Komisia/ÚHVT — Ten ewiv (TEN)
   (Vec T-658/11) (1)

   2014/C 78/35
   Jazyk konania: nemčina
   Predseda ôsmej komory nariadil výmaz veci.

      (1)  Ú. v. EÚ C 98, 31.3.2012.


title: Vec F-113/11: Žaloba podaná 25. októbra 2011 — ZZ/Komisia

text:
               28.1.2012

               SK

               Úradný vestník Európskej únie

               C 25/69

      Žaloba podaná 25. októbra 2011 — ZZ/Komisia
      (Vec F-113/11)
      (2012/C 25/134)
      Jazyk konania: taliančina

         Účastníci konania

         Žalobca: ZZ (v zastúpení: G. Cipressa, advokát)

         Žalovaná: Európska komisia

         Predmet a opis sporu

      Zrušenie konkludentného rozhodnutia Komisie, ktoré zamieta žiadosť žalobcu, aby mu bola vyplatená dlžná zadržiavaná časť odmeny za august 2010

         Návrhy žalobcu

                  —

                  zrušiť rozhodnutie o zamietnutí návrhov žalobcu uvedených v žiadosti z 30. augusta 2010, ktoré prijala Komisia alebo ktoré je jej v každom prípade pripísateľné, bez ohľadu na to, ako je zamietnutie formulované a či je čiastočné alebo úplné,

                  —

                  vyhlásiť oznámenie Ares(2011)217354 za právne ničotné alebo prípadne zrušiť toto opatrenie (v oboch prípadoch v rozsahu, v akom je to nevyhnutné),

                  —

                  zrušiť rozhodnutie o zamietnutí návrhov žalobcu uvedených v sťažnosti zo 14. marca 2011, ktoré prijala Komisia, bez ohľadu na spôsob, akým je zamietnutie formulované,

                  —

                  zaviazať Komisiu na náhradu trov konania.


title: Vec C-496/08 P: Odvolanie podané 18. novembra 2008 : Pilar Angé Serrano, Jean-Marie Bras, Adolfo Orcajo Teresa, Dominiek Decoutere, Armin Hau a Francisco Javier Solana Ramos proti rozsudku Súdu prvého stupňa (tretia komora) z  18. septembra 2008 vo veci T-47/05 (Serrano a i./Parlament)

text:
               21.2.2009

               SK

               Úradný vestník Európskej únie

               C 44/27

         Odvolanie podané 18. novembra 2008: Pilar Angé Serrano, Jean-Marie Bras, Adolfo Orcajo Teresa, Dominiek Decoutere, Armin Hau a Francisco Javier Solana Ramos proti rozsudku Súdu prvého stupňa (tretia komora) z 18. septembra 2008 vo veci T-47/05 (Serrano a i./Parlament)
   (Vec C-496/08 P)
   (2009/C 44/46)
   Jazyk konania: francúzština
   Účastníci konania

      Odvolatelia: Pilar Angé Serrano, Jean-Marie Bras, Adolfo Orcajo Teresa, Dominiek Decoutere, Armin Hau a Francisco Javier Solana Ramos (v zastúpení: E. Boigelot, advokát)

      Ďalší účastníci konania: Európsky parlament, Rada Európskej únie
   Návrhy odvolateľov

               —

               vyhlásiť odvolanie za prípustné a dôvodné a v dôsledku toho:

                           —

                           pokiaľ ide o pani Angé Serrano, pána Brasa a pána Orcaja Teresu, zrušiť vyhlásený rozsudok na jednej strane v časti, v ktorej vo vzťahu k nim zastavil konanie, pokiaľ ide o prvú časť žalobného návrhu, a na druhej strane v časti, v ktorej zamieta ich žiadosť o náhradu škody,

                           —

                           pokiaľ ide o pána Decouterea, pána Haua a pána Solanu Ramosa, zrušiť body 2 a 4 výroku vyhláseného rozsudku a odôvodnenia, ktoré sa na ne vzťahujú,

               —

               rozhodnúť o spore a vyhovejúc pôvodnej žalobe žalobcov vo veci T-47/05:

                           —

                           zrušiť rozhodnutia týkajúce sa zaradenia žalobcov do platových tried v nadväznosti na nadobudnutie účinnosti nového Služobného poriadku,

                           —

                           zaviazať Európsky parlament na náhradu škody odhadnutú ex aequo et bono na 60 000 eur pre každého žalobcu,

               —

               v každom prípade zaviazal žalovaného nahradiť trovy konania.

         Odvolacie dôvody a hlavné tvrdenia
   V napadnutom rozsudku Súd prvého stupňa rozhodol o žalobách podaných šiestimi žalobcami, ktorí sú všetci úradníkmi Európskeho parlamentu a úspešnými uchádzačmi interných konkurzov, vykonaných podľa starého Služobného poriadku, pričom žalobcovia boli v nadväznosti na nadobudnutie účinnosti nového Služobného poriadku preradení do iných platových tried.
   Prví traja odvolatelia uvádzajú na podporu svojho odvolania dva odvolacie dôvody.
   Prvým odvolacím dôvodom tvrdia, že Súd prvého stupňa sa zastavením konania dopustil nesprávneho právneho posúdenia a porušil svoju povinnosť odôvodnenia. Žalobcovia si totiž zachovali záujem podať žalobu o neplatnosť napadnutých rozhodnutí o zaradení do platovej triedy napriek ich preradeniu neskoršími individuálnymi rozhodnutiami z 20. marca 2006, keďže sám Súd prvého stupňa usúdil, že tieto nové rozhodnutia úplne nevyhoveli výhradám odvolateľov vzhľadom na to, že nanovo neupravili zaradenie do vyššej triedy. Okrem toho sú napadnuté rozhodnutia založené na článkoch 2 a 8 prílohy XIII nového Služobného poriadku, ktorých zákonnosť je podľa nich napadnuteľná.
   Druhým odvolacím dôvodom tí istí odvolatelia tvrdia, že Súd prvého stupňa porušil svoju povinnosť odôvodnenia, keď zamietol ich žiadosť o náhradu škody, hoci zaradenie do platovej triedy podľa nového Služobného poriadku ich kladie na rovnakú úroveň ako ich kolegov, ktorí neuspeli vo výberovom konaní na postup do vyššej kategórie, a spôsobuje im tak závažnú ujmu.
   Poslední traja odvolatelia na podporu svojho odvolania uvádzajú jediný odvolací dôvod vychádzajúci z nezákonnosti článkov 2 a 8 prílohy XIII nového Služobného poriadku.
   V tejto súvislosti odvolatelia v prvom rade tvrdia, že Súd prvého stupňa porušil nadobudnuté práva a zásady právnej istoty a ochrany legitímnej dôvery, keďže usúdil, že zaradenie do vyššej platovej triedy v nadväznosti na ich úspech vo výberových konaniach vykonaných podľa starého Služobného poriadku nepredstavuje nadobudnuté právo a teda nemôže vyvolať žiadne legitímne očakávanie.
   Na podporu tohto odvolacieho dôvodu žalobcovia v druhom rade tvrdia, že Súd prvého stupňa porušil zásadu rovnakého zaobchádzania, keďže v nadväznosti na preradenie do inej platovej triedy podľa nového Služobného poriadku sa s nimi zaobchádzalo rovnako ako s ich kolegami, ktorí v tých istých výberových konaniach neuspeli. Navyše Súd prvého stupňa uplatnil rozdielne zaobchádzanie na rovnaké situácie, keďže dospel k záveru, že úspešní uchádzači z toho istého výberového konania nepredstavujú tú istú kategóriu vzhľadom na to, že pravidlá zaraďovania do platových tried sú podľa neho odlišné v závislosti od dátumu takéhoto zaradenia. Uplatnenie odlišných ustanovení na úspešných uchádzačov z toho istého výberového konania, a to článku 2 ods. 1 a článku 5 ods. 4 prílohy XIII nového Služobného poriadku, je tak v rozpore so zásadou rovnakého zaobchádzania.


title: Vec T-764/14: Žaloba podaná 14. novembra 2014 – European Dynamics Luxembourg a Evropaïki Dynamiki/Komisia

text:
               26.1.2015

               SK

               Úradný vestník Európskej únie

               C 26/38

         Žaloba podaná 14. novembra 2014 – European Dynamics Luxembourg a Evropaïki Dynamiki/Komisia
   (Vec T-764/14)
   (2015/C 026/49)
   Jazyk konania: gréčtina

      Účastníci konania

      Žalobkyne: European Dynamics Luxembourg SA (Luxemburg, Luxembursko) a Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: M. Sfyri a I. Ampazis, advokáti)

      Žalovaná: Európska komisia

      Návrhy

   Žalobkyne navrhujú, aby Všeobecný súd:

               —

               zrušil rozhodnutie č. Ares(2014) 2903214 z 5. septembra 2014, ktorým Komisia odmietla ponuku žalobkýň v rámci výzvy na predloženie ponuky v užšom konaní č. EuropeAid/135040/C/SER/MULTI,

               —

               nariadil uvedenie vecí do pôvodného stavu a

               —

               uložil Komisii povinnosť nahradiť všetky trovy konania žalobkýň.

      Dôvody a hlavné tvrdenia

   Na podporu svojej žaloby žalobkyne uvádzajú nasledujúce žalobné dôvody:
   Podľa žalobkýň treba napadnuté rozhodnutie zrušiť v súlade s článkom 263 ZFEÚ z nasledujúcich dôvodov:

               Po prvé, skúsenosti účastníkov sa vyhodnocovali v etape zadávacieho konania, hoci tieto skúsenosti už boli vyhodnotené v etape predbežného výberu.

               Po druhé, Komisia porušila svoju povinnosť odôvodniť rozhodnutie tým, že uviedla nedostatočné odôvodnenie týkajúce sa známky, ktorú získala technická ponuka žalobkýň a tým, že v celom rozsahu neoznámila zloženie úspešného konzorcia, ani dôležité prvky finančnej ponuky.

               Po tretie, Komisia sa dopustila viacerých prípadov zjavne nesprávneho posúdenia pri vyhodnocovaní technickej ponuky žalobkýň, pričom porušila aj zásadu rovnosti zaobchádzania s účastníkmi.

               Po štvrté, Komisia porušila finančné nariadenie a v ňom stanovenú zásadu transparentnosti.


title: Vec T-20/14: Žaloba podaná 8. januára 2014 – Nguyen/Parlament a Rada

text:
               14.4.2014

               SK

               Úradný vestník Európskej únie

               C 112/42

         Žaloba podaná 8. januára 2014 – Nguyen/Parlament a Rada
   (Vec T-20/14)
   2014/C 112/55
   Jazyk konania: francúzština

      Účastníci konania

      Žalobkyňa: Huynh Duong Vi Nguyen (Woluwe-Saint-Lambert, Belgicko) (v zastúpení: M. Velardo, advokát)

      Žalovaní: Rada Európskej únie a Európsky parlament

      Návrhy

   Žalobkyňa navrhuje, aby Všeobecný súd:

               —

               zrušil článok 7 (doba na cestu) prílohy V služobného poriadku a článok 8 (náklady na cestu) prílohy VII služobného poriadku, zmeneného a doplneného nariadením Európskeho parlamentu a Rady (EU, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie, uverejneného v Úradnom vestníku L 287 z 29. októbra 2013 v rozsahu, v akom je nárok na náklady na cestu a na dobu na cestu viazaný na príspevok za prácu v zahraničí alebo príspevok za pobyt v zahraničí,

               —

               uložil žalovaným zaplatiť žalobkyni sumu 169 051,96 eura ako náhradu vzniknutej materiálnej ujmy, ako aj sumu 40 000 eur ako náhradu morálnej ujmy,

               —

               uložil žalovaným zaplatiť žalobkyni náhradu škody a úroky z omeškania a kompenzačné úroky vo výške 6,75 % za vzniknutú materiálnu a morálnu ujmu,

               —

               uložil žalovaným náhradu trov konania vynaložených žalobkyňou v tomto konaní.

      Dôvody a hlavné tvrdenia

   Na podporu svojej žaloby žalobkyňa – ktorá pochádza z New Yorku, ale nepoberá príspevok za prácu v zahraničí alebo príspevok za pobyt v zahraničí a v dôsledku toho stratila po reforme služobného poriadku úradníkov Európskej únie nárok na paušálnu náhradu cestovných nákladov a predĺženie dovolenky za kalendárny rok o dodatočné dni ako dobu na cestu – uvádza 5 žalobných dôvodov založených na:

               —

               porušení podstatných formálnych náležitostí a článku 27 Listiny základných práv Európskej únie týkajúceho sa práva pracovníkov na informovanie a na prerokovanie, keďže Výbor pre služobný poriadok bol z prepracovania služobného poriadku úradníkov vylúčený,

               —

               porušení zásady dodržaní nadobudnutých práv, zásad v oblasti práva uplatniteľného z hľadiska času a zásady právnej istoty,

               —

               porušení legitímneho očakávania,

               —

               porušení zásady rovnosti zaobchádzania, a

               —

               porušení zásady proporcionality.


title: Vec C-559/15: Rozsudok Súdneho dvora (tretia komora) z 27. apríla 2017 (návrh na začatie prejudiciálneho konania, ktorý podala Consiglio di Stato – Taliansko) – Onix Asigurări SA/Istituto per la Vigilanza Sulle Assicurazioni (IVASS) (Návrh na začatie prejudiciálneho konania — Smernica 73/239/EHS — Smernica 92/49/EHS — Zásada jediného povolenia — Zásada dohľadu členským štátom pôvodu — Článok 40 ods. 6 — Pojem „nezrovnalosť“ — Dobrá povesť akcionárov — Zákaz uložený poisťovni so sídlom v jednom členskom štáte uzatvárať nové zmluvy na území iného členského štátu)

text:
               26.6.2017

               SK

               Úradný vestník Európskej únie

               C 202/4

         Rozsudok Súdneho dvora (tretia komora) z 27. apríla 2017 (návrh na začatie prejudiciálneho konania, ktorý podala Consiglio di Stato – Taliansko) – Onix Asigurări SA/Istituto per la Vigilanza Sulle Assicurazioni (IVASS)
   (Vec C-559/15) (1)

   ((Návrh na začatie prejudiciálneho konania - Smernica 73/239/EHS - Smernica 92/49/EHS - Zásada jediného povolenia - Zásada dohľadu členským štátom pôvodu - Článok 40 ods. 6 - Pojem „nezrovnalosť“ - Dobrá povesť akcionárov - Zákaz uložený poisťovni so sídlom v jednom členskom štáte uzatvárať nové zmluvy na území iného členského štátu))
   (2017/C 202/05)
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Consiglio di Stato

      Účastníci konania pred vnútroštátnym súdom

      Žalobkyňa: Onix Asigurări SA

      Žalovaný: Istituto per la Vigilanza Sulle Assicurazioni (IVASS)

      Výrok rozsudku

   Smernica Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom poistení) a osobitne jej článok 40 ods. 6 sa majú vykladať v tom zmysle, že bránia, aby orgány členského štátu pre dohľad, v naliehavom prípade, vo vzťahu k poisťovni pôsobiacej na trhu priameho poistenia okrem životného poistenia na území tohto členského štátu v režime slobodného poskytovania služieb, s cieľom ochrany záujmov poistencov a ďalších osôb, ktoré by mohli byť oprávnené na poistné plnenie na základe uzavretých poistných zmlúv, prijali také opatrenia, ako je zákaz uzatvárania nových zmlúv na tomto území odôvodnený nedodržaním, či už pôvodným alebo nepôvodným a hodnoteným na základe voľnej úvahy, subjektívnej podmienky pre udelenie súhlasu na účely vydania povolenia na výkon poisťovacej činnosti, akou je podmienka týkajúca sa dobrej povesti. Naopak však táto smernica nebráni tomu, aby tento členský štát v naliehavej situácii pri výkone vlastných právomocí určil, či niektoré nedostatky alebo neistoty týkajúce sa bezúhonnosti vedenia dotknutej poisťovne predstavujú skutočné a bezprostredné nebezpečenstvo, že dôjde k nezrovnalostiam na úkor záujmov poistencov a osôb oprávnených na poistné plnenia na základe uzavretých poistných zmlúv, a pokiaľ ide o takýto prípad, aby okamžite prijal také primerané opatrenia, akým je prípadne zákaz uzatvárania nových zmlúv na svojom území.

      (1)  Ú. v. EÚ C 38, 1.2.2016.


title: Vec T-229/06: Uznesenie Súdu prvého stupňa z  12. januára 2007 – Kretschmer/Parlament

text:
               10.3.2007

               SK

               Úradný vestník Európskej únie

               C 56/39

         Uznesenie Súdu prvého stupňa z 12. januára 2007 – Kretschmer/Parlament
   (Vec T-229/06) (1)

   (2007/C 56/73)

      Jazyk konania: francúzština

   Predseda prvej komory nariadil výmaz veci.

      (1)  Ú. v. EÚ C 294, 2.12.2006.


title: Vec T-534/14: Žaloba podaná 16. júla 2014 – Murnauer Markenvertrieb GmbH/ÚHVT – Bach Flower Remedies (MURNAUERS Bachblüten)

text:
               6.10.2014

               SK

               Úradný vestník Európskej únie

               C 351/13

         Žaloba podaná 16. júla 2014 – Murnauer Markenvertrieb GmbH/ÚHVT – Bach Flower Remedies (MURNAUERS Bachblüten)
   (Vec T-534/14)
   2014/C 351/15
   Jazyk, v ktorom bola podaná žaloba: nemčina

      Účastníci konania

      Žalobkyňa: Murnauer Markenvertrieb GmbH (Egelsbach, Nemecko) (v zastúpení: F. Traub a H. Daniel, Rechtsanwälte)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Bach Flower Remedies Ltd (Londýn, Spojené kráľovstvo)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 5. mája 2014 vo veci R 2041/2012-2,

               —

               zaviazal žalovaného na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: obrazová ochranná známka, ktorá obsahuje slovné prvky „MURNAUERS Bachblüten“, pre tovary tried 3, 5 a 30 – Prihláška ochrannej známky Spoločenstva č. 9 7 49  847.

      Majiteľ ochrannej známky alebo označenia namietaných v námietkovom konaní: Bach Flower Remedies Ltd.

      Namietaná ochranná známka alebo označenie: národná obrazová ochranná známka a obrazová ochranná známka Spoločenstva, ktoré obsahujú slovný prvok „Bach“, národná slovná ochranná známka „Bach“, ako aj nezapísaná ochranná známka „BACH“ používaná v obchodnom styku pre tovary a služby tried 3, 5, 29, 30, 31, 32, 33, 35, 42 a 44.

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia č. 207/2009.


title: Vec C-634/13 P: Rozsudok Súdneho dvora (piata komora) zo 17. septembra 2015 – Total Marketing Services SA, právny nástupca spoločnosti Total Raffinage Marketing/Európska komisia (Odvolanie — Hospodárska súťaž — Trh s parafínovými voskami — Trh s parafínovým gáčom — Dĺžka trvania účasti na protiprávnom karteli — Ukončenie účasti — Prerušenie účasti — Neexistencia tajných kontaktov nadviazaných počas určitého obdobia — Pokračovanie v porušovaní — Dôkazné bremeno — Verejné dištancovanie sa — Vnímanie zámeru dištancovať sa ostatnými účastníkmi kartelu — Povinnosť odôvodnenia — Zásady prezumpcie neviny, rovnosti zaobchádzania, účinnej súdnej ochrany a individualizácie trestov a sankcií)

text:
               9.11.2015

               SK

               Úradný vestník Európskej únie

               C 371/6

         Rozsudok Súdneho dvora (piata komora) zo 17. septembra 2015 – Total Marketing Services SA, právny nástupca spoločnosti Total Raffinage Marketing/Európska komisia
   (Vec C-634/13 P) (1)

   ((Odvolanie - Hospodárska súťaž - Trh s parafínovými voskami - Trh s parafínovým gáčom - Dĺžka trvania účasti na protiprávnom karteli - Ukončenie účasti - Prerušenie účasti - Neexistencia tajných kontaktov nadviazaných počas určitého obdobia - Pokračovanie v porušovaní - Dôkazné bremeno - Verejné dištancovanie sa - Vnímanie zámeru dištancovať sa ostatnými účastníkmi kartelu - Povinnosť odôvodnenia - Zásady prezumpcie neviny, rovnosti zaobchádzania, účinnej súdnej ochrany a individualizácie trestov a sankcií))
   (2015/C 371/07)
   Jazyk konania: francúzština

      Účastníci konania

      Odvolateľka: Total Marketing Services SA, právny nástupca spoločnosti Total Raffinage Marketing (v zastúpení: A. Vandencasteele, C. Lemaire a S. Naudin, avocats)

      Ďalší účastník konania: Európska komisia (v zastúpení: P. Van Nuffel a A. Biolan, splnomocnení zástupcovia, za právnej pomoci N. Coutrelis, avocat)

      Výrok rozsudku

               1.

               Odvolanie sa zamieta.

               2.

               Total Marketing Services SA je povinná nahradiť trovy konania.

      (1)  Ú. v. EÚ C 45, 15.2.2014.


title: Vec T-405/06: Žaloba podaná 27. decembra 2006 – Arcelor a i./Komisia

text:
               24.2.2007

               SK

               Úradný vestník Európskej únie

               C 42/37

         Žaloba podaná 27. decembra 2006 – Arcelor a i./Komisia
   (Vec T-405/06)
   (2007/C 42/65)
   Jazyk konania: francúzština
   Účastníci konania

      Žalobcovia: Arcelor Luxembourg (Luxemburg, Luxemburské veľkovojvodstvo), Arcelor Profil Luxembourg SA (Esch-sur-Alzette, Luxemburské veľkovojvodstvo) a Arcelor International (Luxemburg, Luxemburské veľkovojvodstvo) (v zastúpení: A. Vandencasteele, advokát)

      Žalovaná: Komisia Európskych spoločenstiev
   Návrhy žalobcov

               —

               zrušiť rozhodnutie Komisie z 8. novembra 2006 vo veci COMP/F/38.907 – Oceľové trámiky – K(2006) 5342, konečné znenie,

               —

               prinajmenšom zrušiť článok 2 rozhodnutia ukladajúci žalobcom peňažnú sankciu alebo ju podstatne znížiť,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobcovia sa touto žalobou domáhajú zrušenia rozhodnutia Komisie K(2006) 5342, konečné znenie, z 8. novembra 2006 vzťahujúceho sa na konanie o uplatnení článku 65 ESUO (vec COMP/F/38.907 – Oceľové trámiky), ktoré sa týka dohôd a zosúladených postupov zahŕňajúcich európskych výrobcov trámikov a určenia cien, prideľovania kvót a výmeny informácií na trhu Spoločenstva s trámikmi. Subsidiárne sa domáhajú zrušenia alebo podstatného zníženia výšky pokuty, ktorá im bola uložená napadnutým rozhodnutím.
   Na podporu svojej žaloby žalobcovia uvádzajú viaceré žalobné dôvody.
   Prvý žalobný dôvod vychádza z porušenia článku 97 ESUO a zo zneužitia právomoci, keďže prijaté rozhodnutie uplatňuje článok 65 ESUO po uplynutí jeho platnosti, ako sa uvádza v článku 97.
   Po druhé žalobcovia poukazujú na porušenie nariadenia č. 1/2003 (1) a zneužitie právomoci tým, že Komisia zakladá svoju právomoc prijať rozhodnutie ESUO na nariadení, ktoré jej priznáva právomoci iba v rámci vykonania článkov 81 a 82 ES.
   Tretí žalobný dôvod vychádza z porušenia právnej normy a práva na obranu, keďže rozhodnutie pripisuje trom združeným spoločnostiam zodpovednosť za postup, na ktorom sa zúčastnila iba jedna z nich.
   Okrem toho žalobcovia uvádzajú, že prijatím napadnutého rozhodnutia Komisia porušila právne normy týkajúce sa premlčania.
   Nakoniec tvrdia, že prijaté rozhodnutie porušilo ich právo na obranu, keďže bolo prijaté viac ako pätnásť rokov po skutočnostiach, na základe teórie pripočítateľnosti vyjadrenej Komisiou v jej oznámení o výhradách z marca 2006, podľa žalobcov prvýkrát a teda v lehote, ktorú považujú za neprimeranú.

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 2003, s. 1; Mim. vyd. 08/002, s. 205).


title: Vec C-312/12: Návrh na začatie prejudiciálneho konania, ktorý podal Tribunal du travail de Huy (Belgicko) 28. júna 2012 — Agim Ajdini/Belgické kráľovstvo, Service des Allocations aux Handicapés

text:
               22.9.2012

               SK

               Úradný vestník Európskej únie

               C 287/20

         Návrh na začatie prejudiciálneho konania, ktorý podal Tribunal du travail de Huy (Belgicko) 28. júna 2012 — Agim Ajdini/Belgické kráľovstvo, Service des Allocations aux Handicapés
   (Vec C-312/12)
   2012/C 287/37
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Tribunal du travail de Huy

      Účastníci konania pred vnútroštátnym súdom

      Žalobca: Agim Ajdini

      Žalovaný: Belgické kráľovstvo, Service des Allocations aux Handicapés

      Prejudiciálne otázky

               1.

               Je článok 4 zákona z 27. februára 1987 o príspevkoch pre osoby so zdravotným postihnutím v rozsahu, v akom cudzincovi, ktorý sa legálne zdržiava v Belgicku, je zapísaný v registri cudzincov a má silné a trvalé väzby s Belgickom, keďže tam býva so svojou rodinou už 12 rokov, len z dôvodu jeho štátnej príslušnosti nepriznáva nárok na príspevky pre osoby so zdravotným postihnutím, pričom tento cudzinec je navyše štátnym príslušníkom tretieho štátu, ktorý je riadnym kandidátom na pristúpenie k Európskej únii, v súlade s európskym právom, osobitne s Chartou základných práv Európskej únie (Ú. v. ES C 364, 2000, s. 1), najmä s jej článkami 20, 21 a 26?

               2.

               Je článok 26 § 4 osobitného zákona zo 6. januára 1989 o Cour d’arbitrage v súlade s európskym právom osobitne s článkom 234 Zmluvy o založení Európskeho spoločenstva?


title: Vec C-310/08: Návrh na začatie prejudiciálneho konania, ktorý podal Court of Appeal (Civil Division) (England and Wales) 11. júla 2008 – London Borough of Harrow/Nimco Hassan Ibrahim, Secretary of State for the Home Department

text:
               27.9.2008

               SK

               Úradný vestník Európskej únie

               C 247/8

         Návrh na začatie prejudiciálneho konania, ktorý podal Court of Appeal (Civil Division) (England and Wales) 11. júla 2008 – London Borough of Harrow/Nimco Hassan Ibrahim, Secretary of State for the Home Department
   (Vec C-310/08)
   (2008/C 247/13)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   Court of Appeal (Civil Division) (England and Wales)
   Účastníci konania pred vnútroštátnym súdom

      Odvolateľ: London Borough of Harrow

      Odporcovia: Nimco Hassan Ibrahim, Secretary of State for the Home Department
   Prejudiciálne otázky
   Za okolností, keď: i) manželka, ktorá nie je občanom Únie, a jej deti, ktoré sú občanmi Únie, sprevádzali občana Únie, ktorý prišiel do Spojeného kráľovstva; ii) občan Únie bol v Spojenom kráľovstve ako pracovník; iii) občan Únie potom prestal byť pracovníkom a následne opustil Spojené kráľovstvo; iv) občan Únie, jeho manželka, ktorá nie je občanom Únie, a deti nie sú sebestační a sú závislí od sociálnej pomoci v Spojenom kráľovstve; v) deti začali základnú školskú dochádzku v Spojenom kráľovstve krátko po ich príchode, v čase keď bol občan Únie pracovníkom:

               1.

               Majú manželka a deti právo pobytu v Spojenom kráľovstve, ak spĺňajú podmienky uvedené v smernici Európskeho parlamentu a Rady 2004/38 z 29. apríla 2004 (1)?
               alebo

               2.

                           i)

                           Majú právo pobytu odvodené z článku 12 nariadenia Rady (EHS) č. 1612/68 z 15. októbra 1968 (2), ako ho vykladá Súdny dvor bez toho, aby museli spĺňať podmienky uvedené v smernici 2004/38;
                           a

                           ii)

                           ak je to tak, musia mať prístup k dostatočným zdrojom tak, aby sa nestali bremenom pre systém sociálnej pomoci v hostiteľskom členskom štáte počas navrhovanej doby ich pobytu a mať všeobecné zdravotné poistenie v hostiteľskom členskom štáte?

               3.

               Ak je odpoveď na otázku č. 1 kladná, bolo by stanovisko odlišné za takých okolností, o aké ide v tejto veci, keď deti začali základnú školskú dochádzku a pracovník, ktorý je občanom Únie, prestal pracovať pred dňom, ku ktorému mala byť smernica Európskeho parlamentu a Rady 2004/38 z 29. apríla 2004 prebratá členskými štátmi?

      (1)  Smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS (Ú. v. EÚ L 158, s. 77; Mim. vyd. 05/005, s. 46).

      (2)  Nariadenie Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva (Ú. v. ES L 257, s. 2; Mim. vyd. 05/001, s. 15).


title: Rozsudok Súdu z  9. júla 2013 vo veci E-7/12 – Schenker North AB, Schenker Privpak AB a Schenker Privpak AS/Dozorný úrad EZVO (Žaloba na nečinnosť – Mimozmluvná zodpovednosť Dozorného úradu EZVO – Prístup k dokumentom – Oprávnené očakávanie – Zásada dobrej správy vecí verejných – Neprijatie rozhodnutia Dozorným úradom EZVO v lehote, ktorú si sám stanovil)

text:
               24.10.2013

               SK

               Úradný vestník Európskej únie

               C 309/4

         ROZSUDOK SÚDU
   z 9. júla 2013
   vo veci E-7/12
   Schenker North AB, Schenker Privpak AB a Schenker Privpak AS/Dozorný úrad EZVO
   (Žaloba na nečinnosť – Mimozmluvná zodpovednosť Dozorného úradu EZVO – Prístup k dokumentom – Oprávnené očakávanie – Zásada dobrej správy vecí verejných – Neprijatie rozhodnutia Dozorným úradom EZVO v lehote, ktorú si sám stanovil)
   2013/C 309/04
   Vo veci E-7/12 Schenker North AB, Schenker Privpak AB a Schenker Privpak AS/Dozorný úrad EZVO – ŽIADOSŤ o vyhlásenie o nečinnosti a mimozmluvnej zodpovednosti Dozorného úradu EZVO podľa článkov 37 a 46 Dohody medzi štátmi EZVO o zriadení dozorného úradu a súdu, Súd EZVO v zložení Carl Baudenbacher, predseda, Per Christiansen a Páll Hreinsson (sudca spravodajca), sudcovia, vyniesol 9. júla 2013 rozsudok, ktorého výroková časť znie takto:
   Súd týmto vyhlasuje:

               1.

               Nie je potrebné súdne rozhodnúť o tvrdení, že Dozorný úrad EZVO nekonal v súvislosti so zostávajúcimi dokumentmi vo veci č. 34250.

               2.

               Žaloba v zostávajúcej časti sa zamieta.

               3.

               Dozorný úrad EZVO je povinný zaplatiť trovy týkajúce sa žaloby na nečinnosť, svoje vlastné trovy týkajúce sa žaloby o mimozmluvnú zodpovednosť a polovicu trov žalobcov týkajúcich sa žaloby o mimozmluvnú zodpovednosť.

               4.

               Žalobcovia sú povinní zaplatiť polovicu svojich vlastných trov týkajúcich sa žaloby o mimozmluvnú zodpovednosť.


title: Vec F-55/13: Žaloba podaná 2. júna 2013 — ZZ/EIB

text:
               3.8.2013

               SK

               Úradný vestník Európskej únie

               C 226/26

         Žaloba podaná 2. júna 2013 — ZZ/EIB
   (Vec F-55/13)
   (2013/C 226/36)
   Jazyk konania: taliančina

      Účastníci konania

      Žalobca: ZZ (v zastúpení: L. Isola, advokát)

      Žalovaná: Európska investičná banka

      Predmet a opis sporu

   Zrušenie hodnotiacej správy žalobcu za rok 2011 v rozsahu, v akom mu nebolo udelené hodnotenie „Exceptional performance“ alebo „Very good performance“ a nebol navrhnutý na povýšenie do funkcie D a v časti týkajúcej sa stanovenia cieľov na rok 2012 a tiež zrušenie usmernení k hodnotiacej správe za rok 2011 a nakoniec uloženie povinnosti EIB nahradiť majetkovú a nemajetkovú ujmu, ktorú žalobca údajne utrpel

      Návrhy žalobcu

               —

               zrušiť: a) rozhodnutie z 18 decembra 2012 v rozsahu, v akom odvolací výbor na základe článku 22 služobného poriadku EIB a oznámenia zamestnancom HR/P&O/2012-0103 z 29. marca 2013 zamietol odvolanie podané žalobcom proti jeho hodnotiacej správe za rok 2011; b) hodnotiacu správu za rok 2011 v rozsahu, v akom nezhrnula jednotlivé hodnotenia vo forme celkového hodnotenia „Exceptional performance“ alebo „Very good performance“ a nakoniec aj v časti, v ktorej nenavrhla žalobcu na povýšenie do funkcie D, ako aj čo sa týka stanovenia cieľov na rok 2012; c) všetky súvisiace, následné a predchádzajúce akty, a najmä povýšenia, o ktorých sa rozhodlo na základe oznámenia riaditeľa ľudských zdrojov z mája 2012 s názvom „2011 staff appraisal exercise, award of promotions and titles“, keďže vzhľadom na rozhodnutie jeho nadriadených, ktoré teraz napadá, EIB nezohľadnila žalobcu na účely „Promotions from Function E to D“,

               —

               zrušiť alebo neuplatniť usmernenia riaditeľstva ľudských zdrojov vyhotovené vo forme oznámenia RH/P&O/2011-0242, č. 709 z 13. decembra 2011 s názvom „Guidelines to the 2011 annual staff appraisal exercise“ zo 14. decembra 2011, a to aj v časti, v ktorej stanovujú, že konečné hodnotenie je zhrnuté písmenom bez toho, aby stanovili kritériá, ktoré hodnotiteľ musí rešpektovať, aby sa výkon považoval za „exceptionnelle dépassant les attentes“, „très bonne“ alebo „répondant à toutes les attentes“

               —

               zaviazať žalovanú na náhradu z toho vyplývajúcej nemajetkovej a majetkovej újmy, ako aj na náhradu trov konania.


title: Vec T-284/15: Žaloba podaná 1. júna 2015 – AlzChem/Komisia

text:
               14.9.2015

               SK

               Úradný vestník Európskej únie

               C 302/55

         Žaloba podaná 1. júna 2015 – AlzChem/Komisia
   (Vec T-284/15)
   (2015/C 302/71)
   Jazyk konania: angličtina

      Účastníci konania

      Žalobkyňa: AlzChem AG (Trostberg, Nemecko) (v zastúpení: P. Alexiadis, solicitor, A. Borsos a I. Georgiopoulos, advokáti)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               vyhlásil, že žaloba je prípustná a dôvodná,

               —

               zrušil článok 2 rozhodnutia Komisie z 15. októbra 2014 podľa článku 107 ods. 1 a 108 ods. 3 Zmluvy o fungovaní Európskej únie o štátnej pomoci SA.33797 – (2013/C) (ex 2013/NN) (ex 2011/CP) zavedenej Slovenskom pre spoločnosť NCHZ,

               —

               zaviazal Komisiu na náhradu trov konania, ktoré vynaložila žalobkyňa.

      Dôvody a hlavné tvrdenia

   Na podporu svojej žaloby žalobkyňa uvádza dva žalobné dôvody.

               1.

               Prvý žalobný dôvod založený na tvrdení, že Komisia sa dopustila nesprávneho posúdenia tým, že dospela k záveru, že pokračovanie prevádzky spoločnosti NCHZ na základe rozhodnutia veriteľského výboru nepredstavovalo štátnu pomoc v zmysle článku 107 ods. 1 ZFEÚ

                           —

                           Komisia sa dopustila nesprávneho právneho posúdenia a zjavne nesprávneho posúdenia tým, že dospela k záveru, že spoločnosti Novácke chemické závody, a.s. v konkurze (NCHZ) nebola poskytnutá žiadna výhoda, keď bola v nadväznosti na rozhodnutie veriteľského výboru a zaistených veriteľov ponechaná v prevádzke. Komisia sa tiež dopustila nesprávneho právneho posúdenia a zjavne nesprávneho posúdenia tým, že dospela k záveru, že rozhodnutie výboru veriteľov a zaistených veriteľov pokračovať v prevádzke NCHZ nemožno pripísať štátu.

               2.

               Druhý žalobný dôvod založený na tvrdení, že Komisia porušila povinnosť uviesť odôvodnenie zakotvené v článku 296 ZFEÚ v súvislosti s pripísaním rozhodnutia výboru veriteľov a zaistených veriteľov

                           —

                           Komisia neposkytla odôvodnenie, pokiaľ ide o potvrdenie rozhodnutia výboru veriteľov a zaistených veriteľov trenčianskym súdom. Komisia tiež neposkytla odôvodnenie k právam veta zaistených veriteľov v súvislosti s pokračovaním prevádzky NCHZ podľa slovenského konkurzného práva.


title: Vec T-390/04: Uznesenie Súdu prvého stupňa z  11. júna 2008 – Piccinni-Leopardi a i./Komisia

text:
               2.8.2008

               SK

               Úradný vestník Európskej únie

               C 197/36

         Uznesenie Súdu prvého stupňa z 11. júna 2008 – Piccinni-Leopardi a i./Komisia
   (Vec T-390/04) (1)

   (2008/C 197/65)

      Jazyk konania: francúzština

   Predseda šiestej komory nariadil výmaz veci.

      (1)  Ú. v. EÚ C 300, 4.12.2004.


title: Vec T-134/11: Žaloba podaná 3. marca 2011 — Al-Faqih a i./Komisia

text:
               30.4.2011

               SK

               Úradný vestník Európskej únie

               C 130/21

         Žaloba podaná 3. marca 2011 — Al-Faqih a i./Komisia
   (Vec T-134/11)
   2011/C 130/41
   Jazyk konania: angličtina

      Účastníci konania

      Žalobcovia: Al-Bashir Mohammed Al-Faqih (Birmingham, Spojené kráľovstvo), Ghunia Abdrabbah (Birmingham, Spojené kráľovstvo), Taher Nasuf (Manchester, Spojené kráľovstvo), a Sanabel Relief Agency Ltd (Birmingham, Spojené kráľovstvo) (v zastúpení: E. Grieves, barrister, a N. Garcia-Lora, solicitor)

      Žalovaná: Európska komisia

      Návrhy žalobcov

               —

               zrušiť nariadenie Komisie (EÚ) č. 1139/2010 (1) a nariadenie Komisie (EÚ) č. 1138/2010 (2) v rozsahu, v akom sa týkajú žalobcov, a

               —

               zaviazať Radu Európskej únie, aby okrem vlastných trov konania znášala aj trovy vzniknuté žalobcom a všetky sumy vynaložené pokladňou Súdneho dvora v súvislosti s právnou pomocou.

      Žalobné dôvody a hlavné tvrdenia

   Na podporu žaloby uvádzajú žalobcovia štyri žalobné dôvody.

               1.

               Prvý žalobný dôvod založený na tvrdení, že Komisia zámerne ignorovala záväznú judikatúru Súdneho dvora a individuálne nepreskúmala, na základe čoho boli žalobcovia zaradení do zoznamu, ani si nevyžiadala akékoľvek odôvodnenie pre toto zaradenie.

               2.

               Druhý žalobný dôvod založený na tvrdení, že nariadenie Komisie (EÚ) č. 1139/2010 a nariadenie Komisie (EÚ) č. 1138/2010 nedodržali právo na súdne preskúmanie a porušili práva na obhajobu, čím porušili článok 6 Európskeho dohovoru o ochrane ľudských práv a základných slobôd.

               3.

               Tretí žalobný dôvod založený na tvrdení, že závery Komisie dosiahnuté pri posudzovaní jedného zo žalobcov, spoločnosti Sanabel Relief Agency Ltd, sú nesprávne a právne neudržateľné.

               4.

               Štvrtý žalobný dôvod založený na tvrdení, že nariadenie Komisie (EÚ) č. 1139/2010 a nariadenie Komisie (EÚ) č. 1138/2010 sú neprimeraným zásahom do práv všetkých štyroch žalobcov vlastniť majetok a do ich súkromného života v zmysle článku 8 Európskeho dohovoru o ochrane ľudských práv a základných slobôd. Takáto právna úprava je navyše iracionálna, predovšetkým vzhľadom na postoj Spojeného kráľovstva, že prví traja žalobcovia už nespĺňajú príslušné kritériá.

      (1)  Nariadenie Komisie (EÚ) č. 1139/2010 zo 7. decembra 2010, ktorým sa stoštyridsiaty prvýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Káida a Talibanom (Ú. v. EÚ L 322, s. 6).

      (2)  Nariadenie Komisie (EÚ) č. 1138/2010 zo 7. decembra 2010, ktorým sa stoštyridsiatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Káida a Talibanom (Ú. v. EÚ L 322, s. 4).


title: Vec F-121/15: Rozsudok Súdu pre verejnú službu (samosudca) zo 14. júna 2016 – Fernández González/Komisia (Verejná služba — Dočasný zamestnanec — Zamestnanec pracujúci v kabinete európskeho komisára — Prijímanie dočasného zamestnanca v zmysle článku 2 písm. b) PZOZ — Podmienka prerušenia akejkoľvek formy zamestnania s Komisiou na dobu šesť mesiacov — Bod 3.2 oznámenia D(2005) 18064 Komisie z 28. júla 2005 týkajúceho sa zamestnávania dočasných zamestnancov, v zmysle článku 2 písm. b) a d) PZOZ o stálych pracovných miestach v prípade absencie úspešných uchádzačov výberového konania)

text:
               25.7.2016

               SK

               Úradný vestník Európskej únie

               C 270/68

         Rozsudok Súdu pre verejnú službu (samosudca) zo 14. júna 2016 – Fernández González/Komisia
   (Vec F-121/15) (1)

   ((Verejná služba - Dočasný zamestnanec - Zamestnanec pracujúci v kabinete európskeho komisára - Prijímanie dočasného zamestnanca v zmysle článku 2 písm. b) PZOZ - Podmienka prerušenia akejkoľvek formy zamestnania s Komisiou na dobu šesť mesiacov - Bod 3.2 oznámenia D(2005) 18064 Komisie z 28. júla 2005 týkajúceho sa zamestnávania dočasných zamestnancov, v zmysle článku 2 písm. b) a d) PZOZ o stálych pracovných miestach v prípade absencie úspešných uchádzačov výberového konania))
   (2016/C 270/75)
   Jazyk konania: francúzština

      Účastníci konania

      Žalobkyňa: Elia Fernández González (Brusel, Belgicko) (v zastúpení: M. Casado García-Hirschfeld a É. Boigelot, advokáti)

      Žalovaná: Európska komisia (v zastúpení: C. Berardis-Kayser a G. Berscheid, splnomocnení zástupcovia, D. Waelbroeck a A. Duron, advokáti)

      Predmet veci

   Návrh na zrušenie rozhodnutia o zamietnutí kandidatúry žalobkyne na pracovné miesto, ktoré bolo predmetom oznámenia o voľnom pracovnom mieste COM/2014/2036, založený na nerešpektovaní podmienky prerušenia zmluvy na dobu šesť mesiacov pred prijatím zamestnanca, ktorý bol predtým zamestnaný v platovej triede AT2c na základe oznámenia D(2005)18064 DG HR (generálne riaditeľstvo pre ľudské zdroje) z 28. júla, ako aj náhrada údajne utrpenej majetkovej a nemajetkovej ujmy

      Výrok rozsudku

               1.

               Žaloba sa zamieta.

               2.

               Európska komisia znáša svoje vlastné trovy konania a je povinná nahradiť trovy konania, ktoré vynaložila pani Elia Fernández González.

      (1)  Ú. v. EÚ C 354, 26.10.2015, s. 57.


title: Uznesenie Súdu prvého stupňa zo 14. októbra 2004 vo veci T-3/03, Everlast World's Boxing Headquarters Corporation proti Úradu pre harmonizáciu vnútorného trhu (Ochranné známky a vzory) (ÚHVT) (Ochranná známka Spoločenstva — Odmietnutie čiastočného zápisu — Späťvzatie prihlášky — Vybavenie hlavnej veci)

text:
               8.1.2005

               SK

               Úradný vestník Európskej únie

               C 6/36

      UZNESENIE SÚDU PRVÉHO STUPŇA

   zo 14. októbra 2004
   vo veci T-3/03, Everlast World's Boxing Headquarters Corporation proti Úradu pre harmonizáciu vnútorného trhu (Ochranné známky a vzory) (ÚHVT) (1)

   (Ochranná známka Spoločenstva - Odmietnutie čiastočného zápisu - Späťvzatie prihlášky - Vybavenie hlavnej veci)
   (2005/C 6/70)
   Jazyk konania: nemčina
   Vo veci T-3/03, Everlast World's Boxing Headquarters Corporation, so sídlom v New Yorku (Spojené štáty Americké) v zastúpení: A. Renck, V. Bomhard, A. Pohlmann a C. Albrecht, advokáti, proti Úradu pre harmonizáciu vnútorného trhu (Ochranné známky a vzory) (ÚHVT), v zastúpení: D. Schennen a G. Schneider, splnomocnení zástupcovia, predmetom ktorej je žaloba podaná proti rozhodnutiu prvého odvolacieho senátu Úradu pre harmonizáciu vnútorného trhu (Ochranné známky a vzory) (ÚHVT) z 30. októbra 2002 (vec R 391/2001-1), týkajúca sa prihlásenia slovnej ochrannej známky „Choice of Champions“, Súd prvého stupňa (druhá komora), v zložení: predseda J. Pirrung, sudcovia A. W. H. Meij a S. Papasavvas, tajomník: H. Jung, vydal dňa 14. októbra 2004 uznesenie, ktorého výrok znie:

               1.

               Konanie o žalobe sa zastavuje.

               2.

               O trovách konania sa rozhodne v konaní o veci samej.

      (1)   Ú. v. EÚ C 55 zo dňa 8.3.2003


title: Vec C-369/11: Rozsudok Súdneho dvora (prvá komora) z  3. októbra 2013 — Európska komisia/Talianska republika (Nesplnenie povinnosti členským štátom — Doprava — Smernica 2001/14/ES — Článok 4 ods. 1 a článok 30 ods. 3 — Prideľovanie kapacity železničnej infraštruktúry — Spoplatňovanie — Poplatky za infraštruktúru — Nezávislosť manažéra infraštruktúry)

text:
               23.11.2013

               SK

               Úradný vestník Európskej únie

               C 344/9

         Rozsudok Súdneho dvora (prvá komora) z 3. októbra 2013 — Európska komisia/Talianska republika
   (Vec C-369/11) (1)

   (Nesplnenie povinnosti členským štátom - Doprava - Smernica 2001/14/ES - Článok 4 ods. 1 a článok 30 ods. 3 - Prideľovanie kapacity železničnej infraštruktúry - Spoplatňovanie - Poplatky za infraštruktúru - Nezávislosť manažéra infraštruktúry)
   2013/C 344/12
   Jazyk konania: taliančina

      Účastníci konania

      Žalobkyňa: Európska komisia (v zastúpení: E. Montaguti a H. Støvlbæk, splnomocnení zástupcovia)

      Žalovaná: Talianska republika (v zastúpení: G. Palmieri, splnomocnená zástupkyňa, za právnej pomoci S. Fiorentino, avvocato dello Stato)

      Vedľajší účastník, ktorý v konaní podporuje žalovanú: Česká republika (v zastúpení: M. Smolek, splnomocnený zástupca)

      Predmet veci

   Nesplnenie povinnosti členským štátom — Neprijatie v stanovenej lehote všetkých predpisov nevyhnutných pre dosiahnutie súladu s článkom 6 ods. 3 a prílohou II smernice Rady 91/440/EHS z 29. júla 1991 o rozvoji železníc spoločenstva (Ú. v. ES L 237, s. 25; Mim. vyd. 07/001, s. 341), v znení zmien a doplnení, ako aj s článkom 4 ods. 1 a 2, článkom 14 ods. 2 a článkom 30 ods. 1 a 3 smernice Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Ú. v. ES L 75, s. 29; Mim. vyd. 07/005, s. 404)

      Výrok rozsudku

               1.

               Talianska republika si tým, že nezabezpečila nezávislosť manažéra infraštruktúry v prípade stanovenia poplatkov za prístup k infraštruktúre a prideľovania kapacity železničnej infraštruktúry, nesplnila povinnosti, ktoré jej vyplývajú z článku 4 ods. 1 a článku 30 ods. 3 smernice Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry a vyberaní poplatkov za používanie železničnej infraštruktúry, zmenenej a doplnenej smernicou Európskeho parlamentu a Rady 2007/58/ES z 23. októbra 2007.

               2.

               V zostávajúcej časti sa žaloba zamieta.

               3.

               Európska komisia, Talianska republika a Česká republika znášajú svoje vlastné trovy konania.

      (1)  Ú. v. EÚ C 282, 24.9.2011.


title: Vec C-615/12 P: Odvolanie podané 24. decembra 2012 : Arbos, Gesellschaft für Musik und Theater proti rozsudku Všeobecného súdu (ôsma komora) z  25. októbra 2012 vo veci T-161/06, Arbos, Gesellschaft für Musik und Theater/Európska komisia

text:
               2.3.2013

               SK

               Úradný vestník Európskej únie

               C 63/13

         Odvolanie podané 24. decembra 2012: Arbos, Gesellschaft für Musik und Theater proti rozsudku Všeobecného súdu (ôsma komora) z 25. októbra 2012 vo veci T-161/06, Arbos, Gesellschaft für Musik und Theater/Európska komisia
   (Vec C-615/12 P)
   2013/C 63/21
   Jazyk konania: nemčina

      Účastníci konania

      Odvolateľka: Arbos, Gesellschaft für Musik und Theater (v zastúpení: H. Karl, Rechtsanwalt)

      Ďalší účastník konania: Európska komisia

      Návrhy odvolateľky

   Odvolateľka navrhuje aby Súdny dvor

               —

               zrušil rozsudok Všeobecného súdu z 25. októbra 2012 vo veci T-161/06 v plnom rozsahu a rozhodol vo veci,

               —

               subsidiárne: vrátil vec Všeobecnému súdu.

      Odvolacie dôvody a hlavné tvrdenia

   Odvolateľka odôvodňuje svoje odvolanie porušením procesných predpisov, na základe ktorých protiprávneho použitia bola žaloba zamietnutá ako neprípustná, čím boli poškodené záujmy odvolateľky, ako aj porušením práva Únie Všeobecným súdom.
   Odvolateľka tvrdí, že Všeobecný súd svojím rozhodnutím zamietol žalobu ako neprípustnú, pretože nebola dostatočne odôvodnená, pokiaľ ide o právny základ, a preto nespĺňa podmienky článku 44 ods. 1 písm. c) rokovacieho poriadku. To nezodpovedá obsahu spisu. Podmienky článku 44 ods. 1 písm. c) rokovacieho poriadku boli podľa odvolateľky použité svojvoľne a v rozpore s účelom tohto ustanovenia.
   Všeobecný súd navyše podľa odvolateľky vôbec nezohľadnil ďalšie tvrdenia uvedené v replike odvolateľky ani tvrdenia v jej vyjadrení k námietke neprípustnosti pri otázke dôvodnosti podľa článku 44 § 1 písm. c), respektíve ich zohľadnil výlučne s cieľom tvrdiť vady, a teda zamietol žalobu v rozpore s rokovacím poriadkom a nezohľadnil všetky tvrdenia týkajúce sa jej prípustnosti.
   Všeobecný súd tým, že svojím rozhodnutím zamietol žalobu ako neprípustnú, prijal podľa odvolateľky rozhodnutie, ktoré v tejto forme mohlo byť prijaté a napadnuté už v roku 2007, a porušil tým akúkoľvek predvídateľnosť, transparentnosť a účinnosť konania. Nešlo teda o spravodlivé a vyvážené konanie.


title: Vec T-363/08: Rozsudok Súdu prvého stupňa z  24. marca 2010 — 2nine/ÚHVT — Pacific Sunwear of California (nollie) [ „Ochranná známka Spoločenstva — Námietkové konanie — Prihláška obrazovej ochrannej známky Spoločenstva nollie — Skoršia národná a medzinárodná ochranná známka NOLI — Relatívny dôvod zamietnutia — Neexistencia podobnosti tovarov — Neexistencia pravdepodobnosti zámeny — Článok 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009] — Článok 74 ods. 1 nariadenia č. 40/94 (teraz článok 76 ods. 1 nariadenia č. 207/2009)“ ]

text:
               22.5.2010

               SK

               Úradný vestník Európskej únie

               C 134/31

         Rozsudok Súdu prvého stupňa z 24. marca 2010 — 2nine/ÚHVT — Pacific Sunwear of California (nollie)
   (Vec T-363/08) (1)

   („Ochranná známka Spoločenstva - Námietkové konanie - Prihláška obrazovej ochrannej známky Spoločenstva nollie - Skoršia národná a medzinárodná ochranná známka NOLI - Relatívny dôvod zamietnutia - Neexistencia podobnosti tovarov - Neexistencia pravdepodobnosti zámeny - Článok 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009] - Článok 74 ods. 1 nariadenia č. 40/94 (teraz článok 76 ods. 1 nariadenia č. 207/2009)“)
   2010/C 134/52
   Jazyk konania: angličtina

      Účastníci konania

      Žalobca: 2nine Ltd (Londýn, Spojené kráľovstvo) (v zastúpení: S. Palmer, solicitor)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT) (v zastúpení: D. Botis, splnomocnený zástupca)

      Ďalší účastník konania pred odvolacím senátom ÚHVT: Pacific Sunwear of California, Inc. (Anaheim, Kalifornia, Spojené štáty)

      Predmet veci

   Žaloba proti rozhodnutiu druhého odvolacieho senátu ÚHVT zo 16. júna 2008 (vec R 1590/2007-2) týkajúcemu sa námietkového konania medzi 2nine Ltd a Pacific Sunwear of California, Inc.

      Výrok rozsudku

               1.

               Žaloba sa zamieta.

               2.

               2nine Ltd znáša svoje vlastné trovy konania a je povinný nahradiť trovy konania Úradu pre harmonizáciu vnútorného trhu (ochranné známky a vzory) (ÚHVT).

      (1)  Ú. v. EÚ C 272, 25.10.2008.


title: Rozsudok Súdneho dvora (prvá komora) z 9. septembra 2004 vo veci C-70/03: Komisia Európskych spoločenstiev proti Španielskemu kráľovstvu (Nesplnenie povinnosti — Smernica Rady č. 93/13 EHS — Nekalé podmienky v spotrebiteľských zmluvách — Pravidlá výkladu — Kolízne pravidlá)

text:
               23.10.2004

               SK

               Úradný vestník Európskej únie

               C 262/9

      ROZSUDOK SÚDNEHO DVORA

   (prvá komora)
   z 9. septembra 2004
   vo veci C-70/03: Komisia Európskych spoločenstiev proti Španielskemu kráľovstvu (1)

   (Nesplnenie povinnosti - Smernica Rady č. 93/13 EHS - Nekalé podmienky v spotrebiteľských zmluvách - Pravidlá výkladu - Kolízne pravidlá)
   (2004/C 262/17)
   Jazyk konania: španielčina
   Vo veci C-70/03, Komisia Európskych spoločenstiev, (splnomocnení zástupcovia: I. Martínez del Peral a M. Franca) proti Španielskemu kráľovstvu (splnomocnený zástupca: L. Fraguas Gadea), predmetom ktorej je žaloba o nesplnenie povinnosti podľa článku 226 ES zo dňa 17. februára 2003, Súdny dvor (prvá komora), v zložení: predseda komory P. Jann (spravodajca), sudcovia A. Rosas a R. Silva de Lapuerta, generálny advokát: L. A. Geelhoed, tajomník: R. Grass, vyhlásil dňa 9. septembra 2004 rozsudok, ktorého výrok znie:

               1.

               Španielske kráľovstvo tým, že neprebralo správne ustanovenia článku 5 a článku 6 odsek 2 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách do svojho vnútroštátneho právneho poriadku, si nesplnilo povinnosti, ktoré mu vyplývajú z tejto smernice.

               2.

               Španielske kráľovstvo je povinné nahradiť trovy konania.

      (1)  Ú. v. EÚ C 146 z 21.6.2003


title: Vec T-450/13: Žaloba podaná 23. augusta 2013 — CEDC International/ÚHVT — Fabryka Wódek Polmos Łańcut (WISENT VODKA)

text:
               19.10.2013

               SK

               Úradný vestník Európskej únie

               C 304/23

         Žaloba podaná 23. augusta 2013 — CEDC International/ÚHVT — Fabryka Wódek Polmos Łańcut (WISENT VODKA)
   (Vec T-450/13)
   2013/C 304/40
   Jazyk, v ktorom bola podaná žaloba: angličtina

      Účastníci konania

      Žalobkyňa: CEDC International sp. z o.o. (Oborniki Wielkopolskie, Poľsko) (v zastúpení: M. Siciarek, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Fabryka Wódek Polmos Łańcut S.A. (Łańcut, Poľsko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 10. júna 2013 vo veci R 1734/2011-4,

               —

               zaviazal žalovaného a ďalšieho účastníka konania pred odvolacím senátom na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: ďalší účastník konania pred odvolacím senátom.

      Dotknutá ochranná známka Spoločenstva: obrazová ochranná známka v červenej, zelenej, zlatej a čiernej farbe predstavujúca obraz hovädzieho dobytka a obsahujúca slovné prvky „WISENT VODKA“ pre tovary triedy 33 — prihláška ochrannej známky Spoločenstva č. 7 044 472

      Majiteľ ochrannej známky alebo označenia uvádzaných v námietkovom konaní: žalobkyňa.

      Ochranná známka alebo označenie uvádzané v námietkach: poľské ochranné známky č. 86 410, 80 990, 80 991, 46 050, 208 988, 125 911, 189 866, 208 090, 62 081 zapísané pre „alkoholické nápoje“ v triede 33, ochranná známka Spoločenstva č. 5 585 138 pre obrazovú ochrannú známku v čiernej a bielej farbe obsahujúcu slovný prvok „ŻUBRÓWKA“ a ochranná známka Spoločenstva č. 6 215 719 pre trojrozmernú ochrannú známku v čiernej a bielej farbe obsahujúcu slovný prvok „ŻUBRÓWKA“, zapísané pre „alkoholické nápoje (s výnimkou piva)“ v triede 33.

      Rozhodnutie námietkového oddelenia: vyhovenie námietkam a zamietnutie prihlášky ochrannej známky Spoločenstva.

      Rozhodnutie odvolacieho senátu: zrušenie napadnutého rozhodnutia a zamietnutie námietok.

      Dôvody žaloby: porušenie článku 8 ods. 1 písm. b) a ods. 5 nariadenia Rady (ES) č. 207/2009 z 26. februára 2009 o ochrannej známke Spoločenstva (1).

      (1)  Ú. v. EÚ L 78, s. 1


title: Vec T-156/15: Žaloba podaná 27. marca 2015 – Francúzsko/Komisia

text:
               8.6.2015

               SK

               Úradný vestník Európskej únie

               C 190/23

         Žaloba podaná 27. marca 2015 – Francúzsko/Komisia
   (Vec T-156/15)
   (2015/C 190/28)
   Jazyk konania: francúzština

      Účastníci konania

      Žalobkyňa: Francúzska republika (v zastúpení: F. Alabrune, G. de Bergues, D. Colas a C. Candat, splnomocnení zástupcovia)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               čiastočne zrušil rozhodnutie Komisie C(2015) 53 final zo 16. januára 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) v rozsahu, v akom v rámci priamej pomoci vychádza zo záverov, ktoré neboli uvedené v rámci oznámení Komisie a v rozsahu, v akom systém kontrol nezabezpečuje správne uplatnenie pravidiel Únie o dobrom poľnohospodárskom a environmentálnom stave, pokiaľ ide o roky nároku 2011 a 2012,

               —

               čiastočne zrušil rozhodnutie C(2015) 53 final v rozsahu, v akom z financovania Únie vylučuje všetky výdavky vynaložené v oblasti podpory na plochu na Haute-Corse týkajúce sa rokov nároku 2010 a nasledujúcich,

               —

               čiastočne zrušil rozhodnutie C(2015) 53 final v rozsahu, v akom z financovania Únie vylučuje výdavky vynaložené Francúzskou republikou v rámci pomoci týkajúcej sa odškodného v súvislosti s prírodným znevýhodnením (POPZ) týkajúceho sa osi 2 programu rozvoja francúzskeho vidieka na rozpočtové roky 2010, 2011, 2012 a 2013. Subsidiárne, čiastočne zrušil toto rozhodnutie v rozsahu, v akom z financovania Európskej únie vylučuje časť výdavkov vynaložených Francúzskou republikou v rámci pomoci POPZ ovciam, ktoré sú kontrolované na mieste z dôvodu kontrol identifikácie zvierat,

               —

               čiastočne zrušil rozhodnutie C(2015) 53 final v rozsahu, v akom z financovania Únie vylučuje výdavky vynaložené Francúzskou republikou v oblasti reštrukturalizácie cukrovarníckeho priemyslu vo výške 25 % výdavkov na pomoc poskytnutých výrobcom cukru, ktorí dostali pomoc na kompletnú demontáž, avšak si skladovacie silá zachovali; subsidiárne, čiastočne zrušil toto rozhodnutie v rozsahu, v akom finančná oprava uložená vo výške 25 % výdavkov na pomoc poskytnutých výrobcom cukru, ktorí dostali pomoc na kompletnú demontáž, avšak si skladovacie silá zachovali, je neprimeraná,

               —

               uložil Komisii povinnosť nahradiť trovy konania.

      Dôvody a hlavné tvrdenia

   Na podporu svojej žaloby uvádza žalobkyňa osem žalobných dôvodov, ktoré sa týkajú troch aspektov napadnutého rozhodnutia.

               —

               O časti napadnutého rozhodnutia, ktorá sa týka oblasti priamej pomoci prvého piliera na rozpočtové roky 2011, 2012 a 2013

                           1.

                           Prvý žalobný dôvod je založený na porušení článku 11 ods. 1 nariadenia (ES) 885/2006 (1) a práv na obranu žalobkyne, keďže paušálna oprava uložená na všetky platby pomoci v uvedenej oblasti s výnimkou Haute-Corse vychádza z nedostatkov, ktoré žalobkyni neboli oznámené.

                           2.

                           Druhý žalobný dôvod, ktorý je prednesený subsidiárne, je založený na porušení článku 6 ods. 1 nariadenia (ES) 73/2009 (2) a prílohy III uvedeného nariadenia.

                           3.

                           Tretí žalobný dôvod je založený na porušení článku 11 ods. 1 nariadenia (ES) 885/2006 a práv na obranu žalobkyne, keďže paušálna oprava uplatnená v tejto oblasti na všetky platby pomoci na Haute-Corse vychádza z nedostatkov, ktoré žalobkyni neboli oznámené.

                           4.

                           Štvrtý žalobný dôvod, ktorý je čiastočne prednesený subsidiárne, je založený na porušení zásady proporcionality a na porušení dokumentu Komisie č. VI/5330/97 z 23. decembra 1997 nazvaného „Usmernenia na výpočet finančných dôsledkov pri príprave rozhodnutia o zúčtovaní výdavkov zo Záručnej sekcie EPUZF“.

               —

               O časti napadnutého rozhodnutia, ktorá sa týka odškodného v súvislosti s prírodným znevýhodnením týkajúceho sa osi 2 programu rozvoja francúzskeho vidieka – EPFRV

                           5.

                           Piaty žalobný dôvod je založený na porušení článku 10 ods. 2 a 4 a článku 14 ods. 2 nariadenia (ES) 1975/2006 (3), keďže Komisia nesprávne rozhodla, že žalobkyňa si nesplnila svoje povinnosti z dôvodu, že počas kontrol na mieste nevykonala spočítanie zvierat.

                           6.

                           Šiesty žalobný dôvod, ktorý je čiastočne prednesený subsidiárne, je založený na neprípustnom rozšírení uplatnenia paušálnej opravy na ovce, ktorým nemôže byť udelená prémia na bahnice.

               —

               O časti napadnutého rozhodnutia, ktorá sa týka paušálnej opravy uplatnenej v oblasti reštrukturalizáciu cukrovarníckeho priemyslu

                           7.

                           Siedmy žalobný dôvod je založený na porušení článkov 3 a 4 nariadenia 320/2006 (4) a článku 4 nariadenia (ES) 968/2006 (5), keďže Komisia vylúčila z financovania Únie určité výdavky vynaložené žalobkyňou v uvedenom odvetví z dôvodu, že skladovacie silá cukru, ktoré sa zachovali na štyroch miestach, predstavovali výrobné prevádzky.

                           8.

                           Ôsmy žalobný dôvod, ktorý je čiastočne prednesený subsidiárne, je založený na porušení zásad proporcionality a rovnakého zaobchádzania.

      (1)  Nariadenie Komisie (ES) č. 885/2006 z 21. júna 2006, ktorým sa ustanovujú podrobné pravidlá uplatňovania nariadenia Rady (ES) č. 1290/2005, pokiaľ ide o akreditáciu platobných agentúr a iných orgánov a zúčtovania EPZF a EPFRV (Ú. v. EÚ L 171, s. 90).

      (2)  Nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, s. 16).

      (3)  Nariadenie Komisie (ES) č. 1975/2006 zo 7. decembra 2006, ktorým sa stanovujú podrobné pravidlá uplatňovania nariadenia Rady (ES) č. 1698/2005, pokiaľ ide o realizáciu kontrolných postupov a krížového plnenia pri opatreniach na podporu rozvoja vidieka (Ú. v. EÚ L 368, s. 74).

      (4)  Nariadenie Rady (ES) č. 320/2006 z 20. februára 2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve a ktorým sa mení a dopĺňa nariadenie (ES) č. 1290/2005 o financovaní spoločnej poľnohospodárskej politiky (Ú. v. EÚ L 58, s. 42).

      (5)  Nariadenie Komisie (ES) č. 968/2006 z 27. júna 2006, ktorým sa stanovujú podrobné pravidlá implementácie nariadenia Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve (Ú. v. EÚ L 176, s. 32).


title: Vec T-187/17: Žaloba podaná 21. marca 2017 – Bernard Krone Holding/EUIPO (Mega Liner)

text:
               22.5.2017

               SK

               Úradný vestník Európskej únie

               C 161/35

         Žaloba podaná 21. marca 2017 – Bernard Krone Holding/EUIPO (Mega Liner)
   (Vec T-187/17)
   (2017/C 161/50)
   Jazyk konania: nemčina

      Účastníci konania

      Žalobkyňa: Bernard Krone Holding SE & Co. KG (Spelle, Nemecko) (v zastúpení: T. Weeg a K. Lüken, Rechtsanwälte)

      Žalovaný: Úrad Európskej únie pre duševné vlastníctvo (EUIPO)

      Údaje týkajúce sa konania pred EUIPO

      Dotknutá sporná ochranná známka: slovná ochranná známka Európskej únie „Mega Liner“ – prihláška č. 14 473 094.

      Napadnuté rozhodnutie: rozhodnutie prvého odvolacieho senátu EUIPO z 9. januára 2017 vo veci R 442/2016-1.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie v rozsahu, v akom zamieta odvolanie,

               —

               uložil EUIPO povinnosť nahradiť trovy konania.

      Uvádzané žalobné dôvody

               —

               porušenie 7 ods. 1 písm. b) nariadenia č. 207/2009,

               —

               porušenie 7 ods. 1 písm. c) nariadenia č. 207/2009,

               —

               porušenie 7 ods. 2 nariadenia č. 207/2009.


title: Vec C-39/07: Rozsudok Súdneho dvora (druhá komora) z  8. mája 2008 – Komisia Európskych spoločenstiev/Španielske kráľovstvo (Nesplnenie povinnosti členským štátom — Smernica 89/48/EHS — Uznávanie diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov — Vnútroštátna právna úprava neuvádzajúca uznanie diplomov umožňujúcich prístup k povolaniu nemocničného farmaceuta — Neprebratie smernice)

text:
               21.6.2008

               SK

               Úradný vestník Európskej únie

               C 158/6

         Rozsudok Súdneho dvora (druhá komora) z 8. mája 2008 – Komisia Európskych spoločenstiev/Španielske kráľovstvo
   (Vec C-39/07) (1)

   (Nesplnenie povinnosti členským štátom - Smernica 89/48/EHS - Uznávanie diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov - Vnútroštátna právna úprava neuvádzajúca uznanie diplomov umožňujúcich prístup k povolaniu nemocničného farmaceuta - Neprebratie smernice)
   (2008/C 158/08)
   Jazyk konania: španielčina
   Účastníci konania

      Žalobkyňa: Komisia Európskych spoločenstiev (v zastúpení: H. Støvlbæk a R. Vidal Puig, splnomocnení zástupcovia)

      Žalovaný: Španielske kráľovstvo (v zastúpení: M. Muñoz Pérez, splnomocnený zástupca)
   Predmet veci
   Nesplnenie povinnosti členským štátom – Neprebratie smernice Rady 89/48/EHS z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov (Ú. v. ES L 19, s. 16; Mim. vyd. 05/001 s. 337), pokiaľ ide o povolanie nemocničného farmaceuta
   Výrok rozsudku

               1.

               Španielske kráľovstvo si tým, že neprijalo všetky opatrenia potrebné na prebratie smernice Rady 89/48/EHS z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov, pokiaľ ide o povolanie nemocničného farmaceuta, nesplnilo povinnosti, ktoré mu vyplývajú z tejto smernice.

               2.

               Španielske kráľovstvo je povinné nahradiť trovy konania.

      (1)  Ú. v. EÚ C 82, 14.4.2007.


title: Vec C-401/15: Návrh na začatie prejudiciálneho konania, ktorý podal Cour administrative (Luxembursko) 24. júla 2015 – Noémie Depesme, Saïd Kerrou/Ministre de l’enseignement supérieur et de la recherche

text:
               14.9.2015

               SK

               Úradný vestník Európskej únie

               C 302/27

         Návrh na začatie prejudiciálneho konania, ktorý podal Cour administrative (Luxembursko) 24. júla 2015 – Noémie Depesme, Saïd Kerrou/Ministre de l’enseignement supérieur et de la recherche
   (Vec C-401/15)
   (2015/C 302/35)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour administrative

      Účastníci konania pred vnútroštátnym súdom

      Žalobcovia: Noémie Depesme, Saïd Kerrou

      Žalovaný: Ministre de l’enseignement supérieur et de la recherche

      Prejudiciálne otázky

   S cieľom účelne splniť požiadavky zákazu diskriminácie s ohľadom na ustanovenia článku 7 ods. 2 nariadenia Európskeho parlamentu a Rady (EÚ) č. 492/2011 z 5. apríla 2011 (1) o slobode pohybu pracovníkov v rámci Únie spolu s článkom 45 ods. 2 ZFEÚ v rámci zohľadnenia skutočnej úrovne väzby študenta nerezidenta, ktorý je žiadateľom o finančnú podporu na vysokoškolské štúdium, so spoločnosťou a trhom práce Luxemburska ako členského štátu, v ktorom bol cezhraničný pracovník zamestnaný alebo vykonával svoju činnosť za podmienok uvedených v článku 2a zákona z 22. júna 2000 o finančnej podpore štátu na vysokoškolské štúdium, doplnenom zákonom z 19. júla 2013 v priamej nadväznosti na rozsudok Súdneho dvora Európskej únie z 20. júna 2013 (vec C-20/12) (2),

               —

               má sa podmienka, aby bol tento študent „dieťaťom“ uvedeného cezhraničného pracovníka, považovať za rovnocennú s podmienkou, aby bol „potomkom v priamom rade a v prvom stupni, ktorého príbuzenstvo je právne preukázané vo vzťahu k jeho predkovi“, pričom sa kladie dôraz na preukázaný príbuzenský vzťah medzi študentom a cezhraničným pracovníkom, o ktorom sa predpokladá, že tvorí základ uvedenej väzby, alebo

               —

               má sa klásť dôraz na skutočnosť, že cezhraničný pracovník „naďalej zabezpečuje výživu študenta“, bez toho, aby musel existovať právny príbuzenský vzťah medzi ním a študentom, pričom sa najmä zistí dostatočný vzťah životného spoločenstva, ktorý môže existovať medzi ním a jedným z rodičov študenta, vo vzťahu ku ktorému je právne preukázaný príbuzenský vzťah?

               —

               z tohto druhého hľadiska, musí úplne dobrovoľný príspevok cezhraničného pracovníka v prípade, ak nie je výlučný, ale súbežný s príspevkom rodiča alebo rodičov, ktorí majú so študentom právny príbuzenský vzťah, a preto majú voči nemu v zásade zákonnú vyživovaciu povinnosť, zodpovedať určitým kritériám trvalosti?

      (1)  Ú. v. EÚ L 141, s. 1.

      (2)  EU:C:2013:411.


title: Vec T-205/13 P: Odvolanie podané 8. apríla 2013 : Luigi Marcuccio proti uzneseniu Súdu pre verejnú službu z  28. januára 2013 vo veci F-100/12, Marcuccio/Komisia

text:
               1.6.2013

               SK

               Úradný vestník Európskej únie

               C 156/52

         Odvolanie podané 8. apríla 2013: Luigi Marcuccio proti uzneseniu Súdu pre verejnú službu z 28. januára 2013 vo veci F-100/12, Marcuccio/Komisia
   (Vec T-205/13 P)
   2013/C 156/97
   Jazyk konania: taliančina

      Účastníci konania

      Odvolateľ: Luigi Marcuccio (Tricase, Taliansko) (v zastúpení: G. Cipressa, advokát)

      Ďalší účastník konania: Európska komisia

      Návrhy

   Odvolateľ navrhuje, aby Všeobecný súd:

               —

               zrušil v celom rozsahu a bez akejkoľvek výnimky napadnuté uznesenie,

               —

               vrátil vec Súdu pre verejnú službu.

      Odvolacie dôvody a hlavné tvrdenia

   Odvolacie dôvody a hlavné tvrdenia sú rovnaké ako vo veci T-203/13 P, Marcuccio/Komisia.


title: Vec T-323/08: Žaloba podaná 12. augusta 2008 – Pescatori San Francesco di Paola a Sorrentino/Komisia

text:
               25.10.2008

               SK

               Úradný vestník Európskej únie

               C 272/36

         Žaloba podaná 12. augusta 2008 – Pescatori San Francesco di Paola a Sorrentino/Komisia
   (Vec T-323/08)
   (2008/C 272/71)
   Jazyk konania: taliančina
   Účastníci konania

      Žalobca: Società Cooperativa Pescatori San Francesco di Paola a Filippo Sorrentino (Vibo Valentia, Taliansko) (v zastúpení: A. Maiorana, A. De Matteis, A. De Francesco, advokáti)

      Žalovaná: Komisia Európskych spoločenstiev
   Návrhy žalobcu

               —

               zrušiť nariadenie Komisie (ES) č. 530/2008 z 12. júna 2008 uverejnené v Ú. v. EÚ L 155 z 13. júna 2008,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobné dôvody a hlavné tvrdenia sú zhodné s tými, ktoré sú uvedené vo veci T-313/08, Veromar di Tudisco Alfio & Salvatore S.n.c./Komisia.


title: Vec T-135/09: Žaloba podaná 7. apríla 2009 — Nexans France a Nexans/Komisia Európskych spoločenstiev

text:
               20.6.2009

               SK

               Úradný vestník Európskej únie

               C 141/48

         Žaloba podaná 7. apríla 2009 — Nexans France a Nexans/Komisia Európskych spoločenstiev
   (Vec T-135/09)
   2009/C 141/101
   Jazyk konania: angličtina

      Účastníci konania

      Žalobkyne: Nexans France SAS a Nexans SA (Paríž, Francúzsko) (v zastúpení: M. Powell, solicitor a J.-P. Tran Thiet, advokát)

      Žalovaná: Komisia Európskych spoločenstiev

      Návrhy žalobkýň

               —

               zrušiť rozhodnutie Komisie z 9. januára 2009 — vec COMP/39610 — Surge,

               —

               vyhlásiť neplatnosť rozhodnutia Komisie o zabavení štyroch diskov DVD-ROM a kópie celého pevného disku laptopu zamestnanca spoločnosti Nexans France na účely neskoršieho preskúmania v jej priestoroch v Bruseli,

               —

               zrušiť rozhodnutie Komisie o vypočutí zamestnanca spoločnosti Nexans France 30. januára 2009,

               —

               zaviazať Komisiu, aby spoločnosti Nexans France vrátila všetky dokumenty alebo dôkazné prostriedky, ktoré dostala na základe zrušených rozhodnutí, vrátane, ale bez obmedzenia sa na: (a) dokumenty, ktoré nespadajú do oblasti, ktorá bola v súlade s právom obsiahnutá v domovej prehliadke; (b) dokumenty týkajúce sa projektov nachádzajúcich sa mimo Európskeho hospodárskeho priestoru s ohľadom na elektrické káble; (c) protiprávne zabavené dokumenty z pevného disku a diskov DVD-ROM a (d) vyjadrenia, ktoré vznikli v priebehu vypočutia alebo ktoré boli založené na vypočutí zamestnanca spoločnosti Nexans France,

               —

               zaviazať Komisiu, nepoužiť dokumenty a dôkazné prostriedky, ktoré dostala na základe zrušených rozhodnutí, na účely konania z dôvodu porušenia ustanovení Spoločenstva týkajúcich sa hospodárskej súťaže,

               —

               zaviazať Komisiu, aby sa zdržala poskytnutia takýchto dokumentov alebo dôkazných prostriedkov (alebo z nich odvodených informácií alebo na nich založených informácií) orgánom príslušným v oblasti hospodárskej súťaže iných štátov,

               —

               zaviazať žalovanú na náhradu trov konania,

               —

               prijať ďalšie opatrenia, ktoré Súdny dvor považuje za potrebné.

      Žalobné dôvody a hlavné tvrdenia

   V prejednávanej veci žalobkyne požadujú zrušenie rozhodnutia Komisie K(2009) 92/1 z 9. januára 2009, ktoré spoločnosti Nexans SA a všetkým spoločnostiam, ktoré sú spoločnosťou Nexans France SAS priamo či nepriamo ovládané nariaďuje, aby sa podrobili inšpekcii podľa článku 20 ods. 4 nariadenia č. 1/2003 (1) (vec COMP/39610 — Surge), ako aj spôsobu, akým je toto rozhodnutie vykonané.
   Na podporu svojej žaloby žalobkyne tvrdia, že napadnuté rozhodnutie porušuje ich práva, okrem iného ich práva na obranu, ich právo na spravodlivé konanie, ich právo na odmietnutie výpovede, pokiaľ by sami seba mohli vystaviť stíhaniu a prezumpciu neviny, ako aj právo na súkromie. Okrem toho Komisia pri výkone napadnutého rozhodnutia prekročila predmet vyšetrovania.

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002 s. 205).


title: Vec C-367/10 P: Uznesenie Súdneho dvora z  31. marca 2011 — EMC Development AB/Európska komisia (Odvolanie — Kartely — Európsky trh cementu — Žaloba o neplatnosť proti rozhodnutiu o zamietnutí sťažnosti týkajúcej sa prijatia harmonizovanej normy pre cement — Postup prijímania normy — Záväzný charakter normy — Odvolanie sčasti zjavne neprípustné a sčasti zjavne nedôvodné)

text:
               27.8.2011

               SK

               Úradný vestník Európskej únie

               C 252/9

         Uznesenie Súdneho dvora z 31. marca 2011 — EMC Development AB/Európska komisia
   (Vec C-367/10 P) (1)

   (Odvolanie - Kartely - Európsky trh cementu - Žaloba o neplatnosť proti rozhodnutiu o zamietnutí sťažnosti týkajúcej sa prijatia harmonizovanej normy pre cement - Postup prijímania normy - Záväzný charakter normy - Odvolanie sčasti zjavne neprípustné a sčasti zjavne nedôvodné)
   2011/C 252/17
   Jazyk konania: angličtina

      Účastníci konania

      Odvolateľka: EMC Development AB (v zastúpení: W.-N. Schelp, advokát)

      Ďalší účastník konania: Európska komisia (v zastúpení: J. Bourke, splnomocnený zástupca)

      Predmet veci

   Odvolanie podané proti rozsudku Všeobecného súdu (piata komora) z 12. mája 2010, EMC Development/Komisia (T-432/05), ktorým Všeobecný súd zamietol žalobu smerujúcu k zrušeniu rozhodnutia Komisie z 28. novembra 2005 zamietajúceho sťažnosť odvolateľky založenej na článku 2 ods. 2 nariadenia č. 17, ktorá sa týka údajne zosúladených postupov európskych výrobcov portlandského cementu spočívajúcich v prijatí európskej normy pre cement (EN 197-1), ktorá by mala z trhu vylúčiť konkurenčné výrobky a technológie

      Výrok

               1.

               Odvolanie sa zamieta.

               2.

               EMC Development AB je povinná nahradiť trovy konania.

      (1)  Ú. v. EÚ C 288, 23.10.2010.


title: Vec C-263/12: Žaloba podaná 25. mája 2012 — Európska komisia/Helénska republika

text:
               21.7.2012

               SK

               Úradný vestník Európskej únie

               C 217/13

         Žaloba podaná 25. mája 2012 — Európska komisia/Helénska republika
   (Vec C-263/12)
   2012/C 217/30
   Jazyk konania: gréčtina

      Účastníci konania

      Žalobkyňa: Európska komisia (v zastúpení: M. Patakia a B. Stromsky)

      Žalovaná: Helénska republika

      Návrhy žalobkyne

               —

               určiť, že Helénska republika si tým, že v stanovenej lehote neprijala všetky opatrenia potrebné na vrátenie štátnej pomoci, ktorú Grécko poskytlo spoločnosti Ellinikos Xrysos SA [C 48/08 (ex NN 61/08)] a ktorá bola vyhlásená za protiprávnu a nezlučiteľnú s vnútorným trhom v súlade s článkom 1 rozhodnutia Komisie z 23. februára 2011 [oznámené pod číslom K(2011) 1006], alebo v každom prípade tým, že adekvátne neinformovala Komisiu o opatreniach prijatých na základe tohto článku, nesplnila povinnosti, ktoré jej vyplývajú z článkov 2, 3 a 4 uvedeného rozhodnutia a zo Zmluvy o fungovaní Európskej únie,

               —

               zaviazať Helénsku republiku na náhradu trov konania.

      Žalobné dôvody a hlavné tvrdenia

               1.

               Dňa 23. februára 2011 Komisia rozhodla, že štátna pomoc vo výške 15,34 milióna eur, ktorú Grécko v rozpore s článkom 108 ods. 3 Zmluvy o fungovaní Európskej únie protiprávne poskytlo spoločnosti Ellinikos Xrysos SA predajom aktív a pozemkov pod ich hodnotu a odpustením súvisiacich daní s cieľom zabezpečiť zamestnanosť, chrániť životné prostredie a vytvoriť motivačnú ponuku pre prípadných kupujúcich baní Cassandra, je nezlučiteľná s vnútorným trhom (1). Tým istým rozhodnutím Komisia požiadala Helénsku republiku, aby zabezpečila, aby príjemcovia vrátili uvedenú štátnu pomoc zvýšenú o úroky. Helénskej republike bola tiež uložená povinnosť informovať Komisiu o priebehu vnútroštátnych opatrení prijatých na vykonanie uvedeného rozhodnutia.

               2.

               Helénska republika požiadala o predĺženie lehoty na odovzdanie informácií o dva mesiace, ktorú jej Komisia neposkytla, pretože Helénska republika neuviedla dôvody na toto predĺženie.

               3.

               Aj napriek upomienkam Komisie z 19. mája 2011 a 14. júla 2011 zaslaným Helénskej republike neboli Komisii poskytnuté v stanovených lehotách nijaké informácie o prijatí opatrení na vykonanie jej rozhodnutia.

               4.

               Dňa 8. mája 2012 grécke orgány oznámili Komisii svoj list z 25. apríla 2012, ktorým žiadali spoločnosť Ellinikos Xrysos SA o vrátenie uvedenej štátnej pomoci v lehote tridsať dní. Komisia však zdôrazňuje, že v uvedenom liste nie je uvedená suma, ktorá má byť vrátená. Je nutné poznamenať, že hoci Komisia vypočítala základnú sumu štátnej pomoci v uvedenom rozhodnutí, grécke orgány nevypočítali sumu pripadajúcu na úroky, ako to mali urobiť, a ani ich nezmieňujú vo svojej žiadosti zaslanej spoločnosti. V každom prípade k tejto prvej reakcii gréckych orgánov došlo až po 14 mesiacoch od rozhodnutia Komisie a od tej doby Komisia neobdržala nijakú ďalšiu informáciu o vrátení spornej štátnej pomoci.

      (1)  Článok 1 rozhodnutia Komisie z 23. februára 2011 o štátnej pomoci, C 48/08 (ex NN 61/08), ktorú Grécko poskytlo spoločnosti Ellinikos Xrysos SA.